BCH โบรกแนะซื้อเป้า 22 บาท จ่อเพิ่มโค้วต้าผู้ป่วยประกันสังคม 1.8 ล้านคน-ลุยผุด รพ. ใหม่
BCH โบรกแนะซื้อเป้า 22 บาท จ่อเพิ่มโค้วต้าผู้ป่วยประกันสังคม 1.8 ล้านคน-ลุยผุด รพ. ใหม่ จับตากำไรปี 65 แตะ 3.3 พันล้าน
BCH โบรกแนะซื้อเป้า 22 บาท จ่อเพิ่มโค้วต้าผู้ป่วยประกันสังคม 1.8 ล้านคน-ลุยผุด รพ. ใหม่ จับตากำไรปี 65 แตะ 3.3 พันล้าน
15 ก.พ. 2566

บล.ดาโอ ระบุในบทวิเคราะห์วันนี้ (15 ก.พ.66) บริษัท บางกอก เชน ฮอสปิทอล จำกัด (มหาชน หรือ BCH แนะนำราคาเป้าหมาย 22.00 บาท ผู้ป่วยกลุ่ม Non-Covid (เงินสด + ประกันสังคม) เติบโตต่อเนื่องไตรมาส 3/2565 คิดเป็น 83% ของคนไข้รวมเทียบกับไตรมาส 2/2565 ที่ 55% พร้อมตั้งเป้าเพิ่มโควต้าผู้ป่วยประกันสังคมที่ 1.8 ล้านราย ปัจจุบันอยู่ที่ 1.5 ล้าน
โดยประเมินราคาหุ้นเริ่มประคองตัว Sideway สำหรับปีนี้เดินหน้าลงทุนสร้าง รพ. ตามแผน ล่าสุดซื้อที่ดิน 25 ไร่ 350 ล้านบาทสร้างโรงพยาบาลเกษมราษฎร์สุวรรณภูมิ เริ่มสร้างปี 2567 เปิดปี 2569 นอกจากนี้ประเมินกำไรสุทธิปี 2565 ที่ 3.3 พันล้านบาท โต 51% เทียบช่วงเดียวกันของปีก่อน และปี 2566 อยู่ที่ 2 พันล้านบาท ลดลง 40% เทียบช่วงเดียวกันของปีก่อน